open-index/open-wikipedia-markdown huggingface dataset:
Κωνσταντίνος Καρύδας

Ο **Κωνσταντίνος Καρύδας **(Πάτρα 1919- Νέα Υόρκη 1987), ήταν Έλληνας στρατιωτικός και πολιτικός επί χούντας από την Αχαΐα.

Γεννήθηκε στην Πάτρα, ακολούθησε τον στρατιωτικό κλάδο κι έφτασε μέχρι τον βαθμό του ταξίαρχου στο πεζικό. Φοίτησε στην Ανωτέρα Σχολή Πολέμου και στη Σχολή Εθνικής Αμύνης, καθώς και σε σχολές στις ΗΠΑ. Έλαβε μέρος στον Ελληνοϊταλικό πόλεμο 1940-1941), στις επιχειρήσεις στη Μέση Ανατολή (ελ-Αλαμέιν και Ρίμινι) και στον Εμφύλιο πόλεμο, 1946-1949. Παραιτήθηκε το Δεκέμβριο του 1967 και αποστρατεύθηκε με το βαθμό του ταξίαρχου. 

Ήταν από τους πρωτεργάτες του πραξικοπήματος της 21ης Απριλίου 1967 και στη δίκη των πρωταιτίων που έγινε το 1975 αθωώθηκε λόγω αμφιβολιών. 

Επί δικτατορίας της 21ης Απριλίου διετέλεσε: γενικός διευθυντής Τύπου (1967-1968), γενικός γραμματέας του υπουργείου Δημοσίων Έργων (1968-1971), υφυπουργός-περιφερειακός διοικητής Πελοποννήσου-Στερεάς Ελλάδος (26 Αυγούστου 1971-31 Ιουλίου 1972), αναπληρωτής υπουργός Εθνικής Οικονομίας (31 Ιουλίου 1972-8 Οκτωβρίου 1973). 

Ασθένησε από καρκίνο και πέθανε κατά τη νοσηλεία του στη Νέα Υόρκη.

## Πηγές
* Εγκυκλοπαίδεια Πάπυρος Λαρούς Μπριτάννικα, τόμος 32, σελ. 252
## Παραπομπές


Κ
Κ
Κατηγορία:Έλληνες υφυπουργοί Συντονισμού
Είμαι αθώος

Το ***Είμαι αθώος*** είναι ιστορική/δικαστική κινηματογραφική ταινία που γυρίστηκε το 1960, σε παραγωγή Κλέαρχου Κονιτσιώτη και Φίνος Φιλμ και σε σκηνοθεσία Ντίνου Κατσουρίδη.**

## Πλοκή
Τον Σεπτέμβριο του 1894 στο Παρίσι, η γαλλική υπηρεσία αντικατασκοπείας με το όνομα “Υπηρεσία Στατιστικής” βρισκόταν σε πλήρη λειτουργία, υπό τον Γάλλο συνταγματάρχη Σαντέρ. Στόχος της ήταν οι πληροφορίες από τη Γερμανική πλευρά, καθώς η συμμαχία ανάμεσα στη Γερμανία, την Αυστροουγγαρία και την Ιταλία είχε ανησυχήσει τους Γάλλους, που φοβόντουσαν μήπως χάσουν την κυριαρχία τους στις αποικιοκρατούμενες περιοχές. Στη γερμανική πρεσβεία υπηρετούσε ο συνταγματάρχης Μαξιμιλιανός Σβάρτσκοππεν, που κατασκόπευε τη γαλλική πλευρά τόσο επιτυχημένα, ώστε στην πολυάριθμη λίστα των πληροφοριοδοτών του, ανήκαν και Γάλλοι υπάλληλοι του Υπουργείου των Στρατιωτικών. Η Υπηρεσία Στατιστικής γρήγορα αντιλήφθηκε την κατασκοπεία και έθεσε τον Σβάρτσοκοππεν υπό παρακολούθηση. Μη μπορώντας όμως να ανακαλύψει την πηγή της διαρροής των πληροφοριών κατηγορεί εσκεμμένα ,το λοχαγό Ντρέιφους. Μετά από μια παρωδία δίκης, ο Ντρέιφους καταδικάζεται σε καθαίρεση και ισόβια δεσμά και, στη συνέχεια, φυλακίζεται στο νησί του διαβόλου.

Όμως, ο Εμίλ Ζολά μαζί με τον συνταγματάρχη Πικάρ και μια ομάδα ατόμων πιστών στο καθήκον και την αλήθεια, πιστεύουν ακράδαντα ότι ο Ντρέιφους είναι αθώος και δίνουν μια γενναία και αποτελεσματική μάχη υπέρ του με σύμμαχο τον Τύπο. Στο τέλος, η συνωμοσία θα αποκαλυφθεί και η τιμή του λοχαγού Ντρέιφους θα αποκατασταθεί, αφού αποδειχθεί πανηγυρικά η αθωότητά του.

## Διανομή ρόλων
* Δημήτρης Μυράτ - λοχαγός Αλφρέδος Ντρέιφους
* Βούλα Ζουμπουλάκη - Λουκία Ντρέιφους
* Αλέκος Αλεξανδράκης - ταγματάρχης Καρλ Εστερχάζι
* Λάμπρος Κωνσταντάρας - συνταγματάρχης Πικάρ
* Γιάννης Αργύρης - Εμίλ Ζολά
* Βύρων Πάλλης - Ταγματάρχης Αρμάν ντι Πατί ντε Κλαμ
* Σπύρος Καλογήρου - συνταγματάρχης Ανρί
* Κλεό Σκουλούδη - Κοζέτ
* Αλίκη Γεωργούλη - Μπέρτα Ανρί
* Θόδωρος Έξαρχος - συνταγματάρχης Ζαν Σαντέρ
* Νίκος Δενδρινός - Ματιέ Ντρέιφους
* Βασίλης Μαυρομάτης
* Γιώργος Νέζος
* Νέλλη Πάππά
* Γιώργος Τζιφός 

## Παραγωγή
Το σενάριο της ταινίας βασίστηκε στο θεατρικό έργο *Υπόθεση Ντρέιφους* του Μανώλη Σκουλούδη που πραγματευόταν την ομώνυμη δικαστική υπόθεση, ενώ η αρχική πηγή για το θεατρικό ήταν η αμερικανική βιογραφική ταινία του 1937 . 

Η πρώτη προβολή έγινε στις 3 Δεκεμβρίου 1960. Πρόκειται για την πρώτη συνεργασία της Βούλας Ζουμπουλάκη με τη Φίνος Φιλμ.  Έναν από τους δεύτερους ρόλους κρατά η Κλεό Σκουλούδη, κόρη του σεναριογράφου της ταινίας, Μανώλη Σκουλούδη. 

## Παραπομπές


## Βιβλιογραφία
*Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, 2000, σελ.96

## Εξωτερικοί σύνδεσμοι
*
*

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1960
Κατηγορία:Ταινίες παραγωγής Φίνος Φιλμ
Κατηγορία:Ελληνικές δραματικές ταινίες
Κατηγορία:Δικαστικές ταινίες
Κατηγορία:Ταινίες σε σκηνοθεσία Ντίνου Κατσουρίδη
Κατηγορία:Ελληνόφωνες ταινίες
Κατηγορία:Ταινίες σε παραγωγή Κλέαρχου Κονιτσιώτη
Κατηγορία:Ελληνικές ασπρόμαυρες ταινίες
Εν ονόματι του νόμου

Το ***Εν ονόματι του νόμου*** είναι μια ελληνική κινηματογραφική ταινία που γυρίστηκε το 1970 σε σενάριο και σκηνοθεσία Νίκου Φώσκολου.

## Πλοκή

Ο Αλέξης Αλεβίζος (Κώστας Καζάκος), πρώην αξιωματικός που έχει τιμηθεί με παράσημο για την ανδρεία του στον Πόλεμο της Κορέας, κατηγορείται για τον εμπρησμό ενός εργοστασίου που στοίχισε τη ζωή στον ιδιοκτήτη του και σε τέσσερις υπαλλήλους του.

Στην επακολουθείσα δίκη, πολιτική αγωγή είναι η Τώνια (Μαίρη Χρονοπούλου), μνηστή του Αλέξη και κόρη του εργοστασιάρχη Δημοσθένη Ευελπίδη (Σπύρος Καλογήρου), η οποία ξυπνά στον Αλέξη τραύματα του παρελθόντος που διαταράσσουν την πνευματική του ισορροπία. Ο νέος νοσηλεύεται σε ψυχιατρική κλινική.

Τελικά, αποκαλύπτεται πως ένοχος για τον εμπρησμό είναι ο ραλίστας αδελφός της Τώνιας, Ρούσος (Νίκος Γαλανός), ο οποίος διέπραξε τον εμπρησμό με σκοπό να εισπράξει την αποζημίωση που θα έδινε η ασφαλιστική εταιρεία. Η Τώνια, μετανιωμένη, μάταια πασχίζει να επανορθώσει για το κακό που έκανε στον Αλέξη.

## Διανομή ρόλων
* Κώστας Καζάκος... Αλέξης Αλεβίζος**'
* [[Μαίρη Χρονοπούλου]]... Τώνια Ευελπίδη**'
* Κώστας Καρράς... Χαράλαμπος Μαργέτης**'
* [[Νόρα Βαλσάμη]]... Μυρτώ Αλεβίζου
* [[Γιάννης Αργύρης]]... [[ιατροδικαστής]]
* [[Νίκος Γαλανός (ηθοποιός)|Νίκος Γαλανός]]... Ρούσος Ευελπίδης**'
* Φοίβος Ταξιάρχης
* Λιάκος Χριστογιαννόπουλος
* Χρήστος Δαχτυλίδης
* Νίκος Δενδρινός
* Νίκος Γαρυφάλλου
* Νάσος Κεδράκας... Νικήτας
* Σπύρος Καλογήρου... Δημοσθένης Ευελπίδης
*Ζώρας Τσάπελης... νευρολόγος
*Άννυ Πασπάτη.. Λιάσκα

## Κυκλοφορία
Η ταινία προβλήθηκε για πρώτη φορά στις αίθουσες την 1η Απριλίου 1970. 

Κυκλοφόρησε και με τη μορφή ντιβιντί στις 10/10/2006.

## Παραπομπές


## Βιβλιογραφία
*Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, 2000, σελ.175
## Εξωτερικοί σύνδεσμοι
* 
**Εν ονόματι του [http://finosfilm.com/movies/view/138 νόμου]* στην Φίνος Φιλμ

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1970
Κατηγορία:Ταινίες παραγωγής Φίνος Φιλμ
Κατηγορία:Ελληνικές δραματικές ταινίες
Κατηγορία:Ταινίες σε σενάριο Νίκου Φώσκολου
Κατηγορία:Ταινίες με μουσική σύνθεση Μίμη Πλέσσα
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Νίκου Φώσκολου
Κατηγορία:Ελληνικές ασπρόμαυρες ταινίες
Το κλωτσοσκούφι

***Το κλωτσοσκούφι*** είναι κινηματογραφική ταινία που γυρίστηκε το 1960 σε σκηνοθεσία Ντίνου Δημόπουλου και σενάριο Αλέκου Σακελλάριου και Χρήστου Γιαννακόπουλου. Πρωταγωνιστούν η Αλίκη Βουγιουκλάκη και ο Αλέκος Αλεξανδράκης.

## Πλοκή

Η Μαίρη (Αλίκη Βουγιουκλάκη), μια όμορφη αλλά άτυχη κοπέλα, επειδή δεν μπορεί να βρει μόνιμη εργασία και τα αφεντικά της συνεχώς της ρίχνονται, αναγκάζεται να καταφύγει σε έναν εφοπλιστή, τον Τζώρτζη (Αλέκος Αλεξανδράκης) προκειμένου να τη βοηθήσει να μεταναστεύσει στην Αυστραλία, όπου έχει εγκατασταθεί ένας θείος της. Ο Τζώρτζης καταγοητεύεται από τη Μαίρη και υπόσχεται να τη βοηθήσει. Όμως, το οικογενειακό του περιβάλλον αντιδρά με διάφορους τρόπους. Ένας από αυτούς είναι η επίμονη σεξουαλική παρενόχληση που δέχεται η Μαίρη από τον Λάκη Αγγελίδη (Στέφανος Ληναίος), τον επιπόλαιο ανιψιό του Τζώρτζη, ο οποίος είναι φοιτητής και συντηρείται οικονομικά από τον θείο του. Μετά από διάφορες παρεξηγήσεις που τους απομακρύνουν, οι δυο τους σμίγουν για την Αυστραλία.

## Διανομή ρόλων
* Αλίκη Βουγιουκλάκη - *Μαίρη Γεωργαντά ("Κλωτσοσκούφι")*
* Αλέκος Αλεξανδράκης - Τζώρτζης Βένκελης*
* [[Στέφανος Ληναίος]] - *Λάκης Αγγελίδης*
* [[Μαρίκα Κρεβατά]] - *Θεοδώρα Βένκελη-Αγγελίδη*
* [[Θανάσης Βέγγος]] - *θυρωρός εταιρείας*
* [[Τζόλυ Γαρμπή]] - *Ελένη, εξαδέλφη Τζώρτζη*
* [[Σταύρος Ξενίδης]] - *Σταύρος Ντανάκουλης*
* [[Τασσώ Καββαδία]] - *Ουρανία Βένκελη*
* [[Περικλής Χριστοφορίδης]] - *γκαρσόνι*
* Μαργαρίτα Αθανασίου - *Καίτη, γραμματέας Τζώρτζη*
* Λάμπρος Κοτσίρης - *κος Πανάς, συνεργάτης Τζώρτζη*
* [[Κώστας Παπαχρήστος]] - *Σταύρος, μηχανόβιος*
* [[Μαίρη Μεταξά]] - *καθαρίστρια*
* Βασίλης Παπανίκας
* [[Παναγιώτης Καραβουσιάνος]] - *φορτηγατζής*
* [[Γιώργος Τζιφός]] - *αφεντικό σκοπευτηρίου*
* [[Γιάννης Μπέρτος]] - *συνεργάτης Τζώρτζη*
* [[Βελισσάριος Κοντογιάννης]]
* [[Γιάννης Μαλούχος]] - *Σταύρος, καφετζής*
* [[Κία Μπόζου]] - *Τασία, υπηρέτρια*
* Άννα-Μαρία Ράλλη
* Α. Ναλσατζιάν
* Λάουρα Τζομπάνη

==Παραγωγή==

Πολλά από τα εξωτερικά γυρίσματα της ταινίας πραγματοποιήθηκαν στο [[Άλιμος|Καλαμάκι]]. 

Η ταινία στην πρώτη της προβολή (21 Μαρτίου 1960)  έκοψε 202.542 εισιτήρια  και έλαβε τη δεύτερη θέση σε σύνολο 52 ταινιών της περιόδου.

Πρόκειται για μια ακόμη ταινία στην οποία οι κοινωνικές διαφορές γεφυρώνονται χάρη στον έρωτα, δίνοντας ελπίδα για μια καλύτερη ζωή στο, ως επί το πλείστον, φτωχό κοινό της εποχής εκείνης. 

==Παραπομπές==
<references />

==Βιβλιογραφία==
*
*Γιάννης Σολδάτος, *Ιστορία του Ελληνικού Κινηματογράφου*, τομ.Δ', εκδ. Αιγόκερως, 1991

==Εξωτερικοί σύνδεσμοι==
**Το κλωτσοσκούφι'' στη Φίνος Φιλμ

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1960
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Ντίνου Δημόπουλου
Κατηγορία:Ταινίες σε σενάριο Αλέκου Σακελλάριου
Κατηγορία:Ταινίες σε σενάριο Χρήστου Γιαννακόπουλου
Κατηγορία:Ταινίες με μουσική σύνθεση Μάνου Χατζιδάκι
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές ασπρόμαυρες ταινίες
Κατηγορία:Ελληνικές αισθηματικές κωμικές ταινίες
Πανικός (ταινία, 1969)

Το ***Πανικός*** είναι ελληνική δραματική ταινία δράσης του 1969, σε παραγωγή Φίνος Φιλμ και σε σκηνοθεσία - σενάριο Σταύρου Τσιώλη. 

## Πλοκή

Σε αυτήν την ασπρόμαυρη δραματική περιπέτεια, ο Μάρκος Μαράς, ένας πλούσιος και διαζευγμένος άνδρας που επιστρέφει στην Αθήνα από τη Ρόδο όπου είχε πάει για δουλειές πληροφορείται πως έχουν απαγάγει το παιδί του, τον Τασούλη. Η σπείρα του ζητά λύτρα και εκείνος, παρά την αντίθεση της αστυνομίας, συμφωνεί να τα δώσει, αλλά με τη μορφή σημαδεμένων χαρτονομισμάτων, όπως του υποδεικνύει ο αστυνόμος Μακρίδης. Καθώς όμως το παιδί πάσχει από μια σπάνια αρρώστια και πρέπει να του χορηγηθεί ένα φάρμακο μέσα στις επόμενες πέντε ημέρες, ένας μέλος της συμμορίας, που λυπάται το παιδί, βγαίνει προς εύρεση του φαρμάκου και τελικά εντοπίζεται το κρησφύγετό τους.

## Διανομή ''''

## Παραγωγή
Η ταινία είναι γεμάτη από σκηνές καταδίωξης με αυτοκίνητα σε όλη την Αθήνα, ακόμα και στην πλατεία Συντάγματος.  Πρόκειται για ένα από τα τελευταία χαρακτηριστικά δείγματα του είδους νουάρ στον παλιό ελληνικό κινηματογράφο. 

Ο σκηνοθέτης έχει πει για την ταινία:*«Ο κύριος [[Φιλοποίμην Φίνος|Φιλοποίμην]] τότε ήθελε έναν σκηνοθέτη που να μπορεί να μεταφέρει τη δράση και τους γρήγορους ρυθμούς του αμερικανικού κινηματογράφου στον ελληνικό… Έβλεπε τα πάντα, ήταν ενημερωμένος. Του άρεσε τότε μια ταινία του Πίτερ Γέιτς, το ‘[[Μπούλιτ]]’. Εξαιτίας του ‘Μπούλιτ’ έκανα τον ‘Πανικό’».* Ο *Πανικός* κυκλοφόρησε για πρώτη φορά στις κινηματογραφικές αίθουσες στις 20 Νοεμβρίου 1969.  Κόβοντας 260.627 εισιτήρια, κατατάχθηκε στην 25η θέση ανάμεσα σε 99 ταινίες της ίδιας σεζόν. 

Το 1969, η ταινία απέσπασε το Βραβείο Καλύτερης Μουσικής (Κώστας Καπνίσης) στο 10ο Φεστιβάλ Κινηματογράφου Θεσσαλονίκης. 

Το 2007, η ταινία προβλήθηκε στο 48ο Φεστιβάλ Κινηματογράφου Θεσσαλονίκης στο πλαίσιο του αφιερώματος *Σε σκοτεινούς δρόμους: Το φιλμ νουάρ στον ελληνικό κινηματογράφο. *

## Παραπομπές


## Εξωτερικές πηγές
*Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, 2000, σελ.167

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1969
Κατηγορία:Ελληνόφωνες ταινίες
Κατηγορία:Ελληνικές αισθηματικές δραματικές ταινίες
Κατηγορία:Ελληνικές ταινίες δράσης
Κατηγορία:Ταινίες με μουσική σύνθεση Κώστα Καπνίση
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές ασπρόμαυρες ταινίες

Κατηγορία:Ταινίες γυρισμένες στην Αθήνα
Κατηγορία:Ταινίες τοποθετημένες στην Ελλάδα
Το ανθρωπάκι

***Το ανθρωπάκι*** είναι ελληνική έγχρωμη κωμωδία που γυρίστηκε το 1969. Πρωταγωνιστούν οι: Κώστας Βουτσάς, Μάρθα Καραγιάννη και Σπύρος Καλογήρου.

## Πλοκή
Ο Ευτύχιος Κοπέογλου, καλοκάγαθος υφασματέμπορος, ερωτεύεται την Κική, που είναι υπάλληλός του. Αφού την πολιορκεί αρκετό καιρό και, ενώ η μητέρα του, η κυρία Πολυξένη, έχει σοβαρές αντιρρήσεις για αυτόν τον δεσμό, τελικά την παντρεύεται.

Όμως, ο Παναγιώτης, ο χασάπης της γειτονιάς, είναι και αυτός ερωτευμένος με την ελαφρόμυαλη Κική, για την οποία έχει άλλα σχέδια, να την κάνει πρωταγωνίστρια του σινεμά. Για τον λόγο αυτό, βάζει μπροστά τα γυρίσματα μιας ταινίας όπου θα πρωταγωνιστεί η Κική, ενώ παραγωγός θα είναι ο ίδιος.

Ο σύζυγος, αν και ζηλεύει πολύ με το ενδεχόμενο να παίξει η γυναίκα του στον κινηματογράφο, τελικά υποχωρεί. Τον περιμένει, όμως, μία έκπληξη, αφού η Κική απαιτεί να κρατήσουν τον γάμο τους κρυφό, για να μην επηρεάσει αυτό το γεγονός την καριέρα της ως ηθοποιού. Ο Ευτύχιος, που αγαπά την Κική, υποχωρεί για μία ακόμη φορά. Τα πράγματα γίνονται ακόμα πιο δύσκολα για τον ζηλιάρη σύζυγο, όταν πληροφορείται ότι το σενάριο της ταινίας απαιτεί να παντρευτεί η Κική τον συμπρωταγωνιστή της. Ο γάμος της Κικής και του Ευτύχιου δοκιμάζεται σοβαρά.

Μετά από πολλά ευτράπελα, τα γυρίσματα της ταινίας τελειώνουν, αλλά το εγχείρημα τελικά αποτυγχάνει, αφού το υποτιθέμενο μελόδραμα καταντά κωμωδία επί της οθόνης. Η Κική, που στο μεταξύ έχει μείνει έγκυος, εγκαταλείπει το όνειρο της κινηματογραφικής καριέρας και επιστρέφει μετανιωμένη στον Ευτύχιο, τόσο ως σύζυγος όσο και ως υπάλληλος του καταστήματος.

## Διανομή

## Παραγωγή

Η ταινία αποτελεί σάτιρα της Φίνος Φιλμ, οι ταινίες της οποίας θεωρούνταν γενικά ποιοτικές, για την πληθώρα φτηνών και πρόχειρων παραγωγών που είχαν κατακλύσει τις ελληνικές αίθουσες κατά την εποχή εκείνη. Ο ιδρυτής και ιδιοκτήτης της εταιρείας, Φιλοποίμην Φίνος, φέρεται εξάλλου να έχει πει: «Εγώ κάνω καλές και κακές ταινίες. Άλλοι κάνουν κάτι πράγματα που δεν είναι ταινίες». 

Η ταινία κυκλοφόρησε στις αίθουσες τη σεζόν 1969-1970, κάνοντας πρεμιέρα την 1η Δεκεμβρίου 1969 και κόβοντας 368.680 εισιτήρια, ενώ κατατάχθηκε στη 10η θέση ανάμεσα σε 99 ταινίες της ίδιας σεζόν.

Την καταπιεστική μητέρα του Ευτύχιου (Κώστας Βουτσάς) υποδύεται για μία ακόμη φορά η Μαίρη Μεταξά, διαιωνίζοντας ένα κλασικό κωμικό δίδυμο στην ιστορία του ελληνικού κινηματογράφου.

## Παραπομπές


## Βιβλιογραφία
* Ιάσων Τριανταφυλλίδης, *Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του*, εκδ. Εξάντας, Αθήνα, 2000, σελ.172.

## Εξωτερικοί σύνδεσμοι
*  

**[https://finosfilm.com/portfolio-items/to-anthropaki/ Το ανθρωπάκι] στη [http://finosfilm.com/ Φίνος Φιλμ]*

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1969
Κατηγορία:Ταινίες παραγωγής Φίνος Φιλμ
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες γυρισμένες στην Ελλάδα
Ο γόης

***Ο γόης*** είναι ελληνική κωμική ταινία του 1969, σε σενάριο και σκηνοθεσία Γιάννη Δαλιανίδη. Πρωταγωνιστούν οι: Κώστας Βουτσάς, Χρόνης Εξαρχάκος, Νόρα Βαλσάμη και Διονύσης Παπαγιαννόπουλος.

## Πλοκή

Ο Μπάμπης (Κώστας Βουτσάς) και ο Αρίστος (Χρόνης Εξαρχάκος) είναι δύο φτωχοί κολλητοί φίλοι που γνωρίζουν & ερωτεύονται δύο αδελφές πλούσιας οικογένειας, την Έλλη (Νόρα Βαλσάμη) και την Λίζα (Μιράντα Μόραλη), και κατόπιν συμφωνίας ο Μπάμπης λέει πως έχει πλούσιο θείο στην Αμερική. Στήνουν κομπίνα νοικιάζοντας μεγάλο επιπλωμένο διαμέρισμα & αρχίζουν ψεύτικη αλληλογραφία με την Νέα Υόρκη απ΄όπου ο Τάσος (ένας τρίτος φίλος που δουλεύει στην Ολυμπιακή) ταχυδρομεί τα "γράμματα του θείου" που γράφουν οι ίδιοι. Όμως, λόγω του χαρακτήρα του, νιώθει τύψεις γι΄αυτό το ψέμα & διαπιστώνοντας την αγάπη της κοπέλας του θέλει να αποκαλύψει ποιος είναι ενώ ο Αρίστος δεν συμφωνεί. Τελικά ένας θείος (Διονύσης Παπαγιαννόπουλος) εμφανίζεται ξαφνικά και ο Μπάμπης τρελαίνεται, ενώ οι άλλοι δεν καταλαβαίνουν τι συμβαίνει. Τότε ο θείος τους αποκαλύπτει ότι δεν είναι πράγματι θείος του Μπάμπη, αλλά έμαθε την ιστορία από τον Τάσο & θέλει να τον βοηθήσει για να απαλλαχθεί από τις τύψεις που έχει, επειδή παλιότερα αρνήθηκε να βοηθήσει έναν ομώνυμο ανιψιό του όταν αυτός του ζήτησε & ο οποίος τελικά αυτοκτόνησε. Τότε ο Μπάμπης συνέρχεται, ζητάει ως βοήθεια από τον θείο (ο οποίος συμφωνεί) να τον πάρει μαζί του στην Αμερική, ενώ η αποκάλυψη μένει κρυφή από την οικογένεια των κοριτσιών η οποία δίνει τις ευχές της για τους γάμους τους.

## Διανομή
* Κώστας Βουτσάς - *Μπάμπης Χριστογιαννακοπουλόπουλος*
* Νόρα Βαλσάμη - *Έλλη Μπελίρη*
* Διονύσης Παπαγιαννόπουλος - *Τζον Κρίστιαν*
* Χρόνης Εξαρχάκος - *Αρίστος Καραζέρης*
* Γιώργος Γαβριηλίδης - *Σπύρος Μπελίρης*
* Άννα Παϊταζή - *Χριστίνα Μπελίρη*
* Έλσα Ρίζου - *Κατίνα Καραζέρη*
* Δημήτρης Καλλιβωκάς - *γιατρός*
* Μιράντα Μόραλη - *Λίζα Μπελίρη*
* Θόδωρος Κεφαλόπουλος - *Αλέκος, ιδιοκτήτης μπιλιαρδάδικου*
* Νίκος Κυριακίδης - *γκαρσόνι*
* Αρετή Πιτσίκα - *Καίτη, φίλη Έλλης*
* Χρήστος Στύπας - *αστυφύλακας*

## Πληροφορίες
Η ταινία πραγματοποίησε 356.864 εισιτήρια στην πρώτη της προβολή και έλαβε την 12η θέση σε σύνολο 99 ταινιών της περιόδου.

## Παραπομπές


## Πηγές
*Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, 2000, σελ.166
*Γιάννης Σολδάτος, Ιστορία του Ελληνικού Κινηματογράφου, τομ.Δ', εκδ. Αιγόκερως, 1991

## Εξωτερικοί σύνδεσμοι

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1969
Κατηγορία:Ταινίες παραγωγής Φίνος Φιλμ
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ελληνόφωνες ταινίες
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες βασισμένες σε θεατρικά έργα
Κατηγορία:Ελληνικές ασπρόμαυρες ταινίες
Κατηγορία:Buddy ταινίες
Κατηγορία:Ταινίες γυρισμένες στην Ελλάδα
Ο θάνατος θα ξανάρθει (ταινία)

***Ο θάνατος θα ξανάρθει*** είναι Ελληνική ασπρόμαυρη αστυνομική περιπέτεια  του 1961.

## Πλοκή

Σε μια απομονωμένη έπαυλη στη Λευκωσία, ακούγεται ένας πυροβολισμός μέσα στη νύχτα. Έχει δολοφονηθεί ο ιδιοκτήτης, ο Άγγλος απόστρατος ταξίαρχος Μόρτον. Κύριοι ύποπτοι για τη δολοφονία είναι η κόρη του θύματος, Έλενα, η δεύτερη σύζυγός του, Λίζα, η ανιψιά του (κόρη της αδελφής του), Βέρα, ο αρραβωνιαστικός της κόρης του, Αλέξης, ο γιατρός του θύματος και το υπηρετικό προσωπικό.

Την εξιχνίαση του εγκλήματος αναλαμβάνει για λογαριασμό της αστυνομίας ο επιθεωρητής Φοξ και ο βοηθός του, αστυνόμος Πετρίδης, αλλά την ώρα της ανάκρισης καταφτάνει ο εγκληματολόγος Τηλέμαχος Χριστοφής με τη βοηθό του, Αλίκη Ροσέτη, καθώς επίσης και ο λοχαγός Καραλής, ο οποίος μισούσε θανάσιμα τον νεκρό, ο οποίος και συλλαμβάνεται ως βασικός ύποπτος.

## Διανομή

* Δημήτρης Παπαμιχαήλ - ντετέκτιβ Τηλέμαχος Χριστοφής**'
* [[Νέλλη Αγγελίδου]] - Έλενα Μόρτον**'
* Δέσπω Διαμαντίδου - Λίζα Μόρτον**'
* [[Μέλπω Ζαρόκωστα]] - Αλίκη Ροσέτη**'
* Θανάσης Μυλωνάς - Αλέξης Μαυρίδης
* Άννα Τάρη - Βέρα Σιμωνίδου
* Ελένη Μαβίλη - Σάρα Μπράουν
* Χρήστος Τσαγανέας - γιατρός**'
* [[Βασίλης Διαμαντόπουλος]] - επιθεωρητής Φοξ**'
* Βάσος Ανδρονίδης - αστυνόμος Πετρίδης**
* Νίκος Μπιρμπίλης - Καράλης
* Λαυρέντης Διανέλλος - κηπουρός

## Παραγωγή
Η ταινία βασίζεται στο ομότιτλο θεατρικό έργο του Νίκου Φώσκολου.  Η πρώτη της προβολή πραγματοποιήθηκε στις 9 Απριλίου 1961.  Κόβοντας 43.658 εισιτήρια, κατατάχθηκε στην 11η θέση ανάμεσα σε 58 ταινίες της ίδιας σεζόν.  Κυκλοφόρησε και με τη μορφή ντιβιντί στις 15 Μαρτίου 2006. 

Πρόκειται για χαρακτηριστικό δείγμα αστυνομικής ταινίας που ακολουθεί το στιλ των βρετανικών μυθιστορημάτων της Άγκαθα Κρίστι.

## Παραπομπές


## Εξωτερικές πηγές
*Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, 2000, σελ.97
**[http://finosfilm.com/movies/view/46 Ο θάνατος θα ξανάρθει]* στη Φίνος Φιλμ

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1961
Κατηγορία:Ταινίες παραγωγής Φίνος Φιλμ
Κατηγορία:Ελληνόφωνες ταινίες
Κατηγορία:Ελληνικές ταινίες δράσης
Κατηγορία:Ελληνικές δραματικές ταινίες
Κατηγορία:Ταινίες βασισμένες σε θεατρικά έργα
Κατηγορία:Ταινίες γυρισμένες στην Ελλάδα
Κατηγορία:Ταινίες με μουσική σύνθεση Αργύρη Κουνάδη
Κατηγορία:Ταινίες σε σκηνοθεσία Ερρίκου Θαλασσινού
Κατηγορία:Ελληνικές ασπρόμαυρες ταινίες
Κατηγορία:Ελληνικές ταινίες μυστηρίου
Η Λίζα και η άλλη

***Η Λίζα και η άλλη*** είναι ελληνική κινηματογραφική ταινία του 1961, σε σενάριο Βαγγέλη Γκούφα και σκηνοθεσία Ντίνου Δημόπουλου. Πρωταγωνιστούν οι: Αλίκη Βουγιουκλάκη, Λάμπρος Κωνσταντάρας, Γιώργος Πάντζας και Γιώργος Λευτεριώτης.

## Πλοκή
Η Λίζα (Αλίκη Βουγιουκλάκη), μια νεαρή πλανόδια μικροπωλήτρια, συλλαμβάνεται από τον ιδιοκτήτη ενός παλαιοπωλείου (Λαυρέντης Διανέλλος) επειδή έχει κοιμηθεί κρυφά εκεί. Ο δικαστής (Παντελής Ζερβός) την αθωώνει και ο Θάνος Κωστόπουλος (Γιώργος Πάντζας), ο νεαρός δικηγόρος που αναλαμβάνει την υπεράσπισή της, την παίρνει και την φιλοξενεί στο σπίτι του, όπου μένει μαζί με δυο φίλους του, τον Στυλιανό (Γιάννης Μαλούχος) και τον Κωνσταντίνο (Βασίλης Μαλούχος).

Η Μίτση (Αλίκη Βουγιουκλάκη), ένα πλουσιοκόριτσο, το σκάει από το σπίτι της προκειμένου να πιέσει τον πατέρα της, Μικέ (Λάμπρος Κωνσταντάρας), να μην την αναγκάσει να παντρευτεί τον Τζον Πεζίκη (Γιώργο Κωνσταντίνου) που της προξενεύει και να δεχθεί για γαμπρό του το αγόρι της, τον Ανδρέα (Γιώργος Λευτεριώτης). Ο πατέρας της την αναζητεί με τη βοήθεια του ντετέκτιβ Πέτρου Βαλδή (Θανάσης Βέγγος) και προσφέροντας αμοιβή για την εύρεσή της. Οι τρεις φίλοι (Θάνος, Στυλιανός & Κωνσταντίνος) ανακαλύπτουν στην εφημερίδα πως η Λίζα μοιάζει εκπληκτικά με την Μίτση και, πιστεύοντας πως είναι αυτή, την οδηγούν στον Μικέ Γαβριήλογλου, στο σπίτι της Μίτσης, και τους αναστατώνει. Μετά απο πολλές απροσδόκητες προσπάθειες της Λίζας και του πατέρα της, η Μίτση εμφανίζεται και όλα έχουν αίσιο τέλος. Η Λίζα θα παντρευτεί τον Θάνο και η Μίτση τον Ανδρέα.

## Διανομή

## Παραγωγή
Βοηθός σκηνοθέτη ήταν ο νεαρός τότε Παντελής Βούλγαρης. 

Η πρώτη προβολή της ταινίας πραγματοποιήθηκε στις 13 Νοεμβρίου 1961.  Κόβοντας 152.896 εισιτήρια, ήρθε στη 2η θέση ανάμεσα σε 68 ελληνικές παραγωγές της σαιζόν.  Κυκλοφόρησε με τη μορφή DVD στις 15 Μαρτίου 2006.

## Παραπομπές


## Βιβλιογραφία
*

## Εξωτερικοί σύνδεσμοι
* 
* ''Η Λίζα και η άλλη''  στο Veggos.gr]

Κατηγορία:Ταινίες του 1961
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Ντίνου Δημόπουλου
Κατηγορία:Ταινίες με μουσική σύνθεση Μάνου Χατζιδάκι
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές ασπρόμαυρες ταινίες
Κατηγορία:Ταινίες τοποθετημένες στην Ελλάδα
Κατηγορία:Ελληνικές ταινίες της δεκαετίας 1960
Μια τρελλή... τρελλή... σαραντάρα

Το ***Μια τρελλή... τρελλή... σαραντάρα*** είναι ελληνική κωμική ταινία του 1970, σε παραγωγή Φίνος Φιλμ, σε σενάριο Αλέκου Σακελλάριου και σε σκηνοθεσία Γιάννη Δαλιανίδη.

## Πλοκή

Η Τζένη Πετρομιχάλη (Ρένα Βλαχοπούλου) είναι μία σαραντάρα, χήρα από μεγάλη και πλούσια οικογένεια. Δύο χρόνια η Τζένη πένθησε για τον σύζυγό της αλλά πλέον θέλει να προχωρήσει και να ευχαριστηθεί τη ζωή της. Σε μία από τις εξόδους της με τα αδέλφια της, γνωρίζει με τον Τάκη (Ανδρέας Μπάρκουλης). Ο Τάκης είναι ένας ώριμος και κομψός κύριος, ο οποίος εργάζεται ως βιολιστής σε ένα κέντρο διασκέδασης, όπου συναντιούνται με την Τζένη. Τα αδέλφια της, ο Ορέστης (Γιάννης Μιχαλόπουλος) και η Αιμιλία (Τασσώ Καββαδία) από την άλλη, έχουν διαφορετική γνώμη και προετοιμάζουν το έδαφος, για το συνοικέσιο που έχουν συμφωνήσει με τον κατά πολύ μεγαλύτερό της εφοπλιστή Γεώργιο (Τζώρτζη) Χατζηθωμά (Γιώργος Γαβριηλίδης). Η Τζένη εκμυστηρεύεται τον έρωτά της για τον Τάκη στην φίλη της Καίτη (Μέλπω Ζαρόκωστα), η οποία προσπαθεί με κάθε τρόπο και την καλύπτει στις διάφορες εξορμήσεις της με τον αγαπημένο της. Δυστυχώς όμως τα αδέλφια της δεν αργούν να την καταλάβουν λόγω κάποιων γεγονότων που προκύπτουν. Ο Ορέστης και η Αιμιλία προσπαθούν με κάθε τρόπο να συνετίσουν την Τζένη, σύμφωνα πάντα με τα δικά τους μέτρα και σταθμά, τονίζοντάς της συνεχώς τη θέση που έχουν αυτή και η οικογένειά της στην κοινωνία, αλλά με κανένα αποτέλεσμα. Η ιστορία τελειώνει με την Τζένη να παίρνει τη μεγάλη απόφαση και να τα παρατάει όλα και όλους, προκειμένου να ακολουθήσει την καρδιά της, που την οδηγεί στην Ιταλία μαζί με τον αγαπημένο της.

## Διανομή

## Παραγωγή και παραλειπόμενα
Πρόκειται για διασκευή του θεατρικού έργου ‘’Σαράντα και…’’’ των Σακελλάριου-Γιαννακόπουλου.

Η Ρένα Βλαχοπούλου αποκάλεσε στα γυρίσματα την Τασσώ Καββαδία “κοκκάλω”, παρατσούκλι που ο Γιάννης Δαλιανίδης αποφάσισε να χρησιμοποιήσει για κείνη σε πολλές σκηνές της ταινίας. 

Η ταινία προβλήθηκε για πρώτη φορά στις κινηματογραφικές αίθουσες στις 13 Απριλίου 1970.  Κόβοντας 360.495 εισιτήρια, κατατάχθηκε 11η ανάμεσα σε 99 ταινίες της ίδιας σεζόν. Κυκλοφόρησε και με τη μορφή ντιβιντί στις 4 Μαΐου 2010. 

Στην ταινία αντικατοπτρίζονται τα ήθη της εποχής, σύμφωνα με τα οποία ο έρωτας και ο γάμος ταιριάζουν μόνο στους νέους και όχι στους μεσήλικες, οι οποίοι οφείλουν να συμπεριφέρονται με σοβαρότητα και κοσμικότητα, διαφορετικά γίνονται γελοίοι στα μάτια της κοινωνίας.

## Παραπομπές


## Βιβλιογραφικές πηγές
*Ιάσων Τριανταφυλλίδης, *Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του*, εκδ. Εξάντας, Αθήνα, 2000, σελ.176

## Εξωτερικοί σύνδεσμοι
*

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1970
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Αλέκου Σακελλάριου
Κατηγορία:Ταινίες βασισμένες σε θεατρικά έργα
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές ασπρόμαυρες ταινίες
Κατηγορία:Ελληνικές αισθηματικές κωμικές ταινίες
Ένα αστείο κορίτσι (ταινία, 1970)

Το ***Ένα αστείο κορίτσι*** είναι κινηματογραφική ταινία που γυρίστηκε το 1970 με πρωταγωνιστές την Αλίκη Βουγιουκλάκη και τον Νίκο Γαλανό σε σενάριο του Λάκη Μιχαηλίδη και σκηνοθεσία του Τάκη Βουγιουκλάκη.

## Πλοκή
Η Χριστίνα (Αλίκη Βουγιουκλάκη), μια κοπέλα, που εργάζεται σαν κλόουν σε ένα μικρό τσίρκο, γνωρίζει τον ραλίστα Αλέκο (Νίκος Γαλανός), γιο του εφοπλιστή Βενιέρη (Βασίλης Ανδρεόπουλος), αλλά δεν του αποκαλύπτει την επαγγελματική της ιδιότητα, αν και αυτός έχει παρακολουθήσει παράστασή της.

Κάποια στιγμή, η Χριστίνα πιάνει δουλειά στο σπίτι του Αλέκου σαν υπηρέτρια και σύντομα οι δυο τους ερωτεύονται. Μια βραδιά, ο Αλέκος ζητά από τη Χριστίνα να πάει μαζί του σε μια δεξίωση ως λαίδη Γουόρεν, αριστοκράτισσα από την Αγγλία, που επρόκειτο να τον συνοδεύσει κανονικά. Τα πράγματα περιπλέκονται όταν στην ίδια δεξίωση εμφανίζεται η πραγματική λαίδη Γουόρεν (Μέλπω Ζαρόκωστα) και η Χριστίνα αναγκάζεται να επιστρέψει στο τσίρκο.

Ο Αλέκος τη βρίσκει ξανά και την παίρνει μαζί του στο Λονδίνο για να γνωρίσει τον πατέρα του.

## Διανομή ρόλων
* Αλίκη Βουγιουκλάκη - *Χριστίνα*
* Νίκος Γαλανός - *Αλέκος Βενιέρης*
* Σοφία Ρούμπου - *Μόνικα*
* Σπύρος Καλογήρου - *Παντελής, μέλος τσίρκου*
* Σωτήρης Μουστάκας - *Αντόνιο, ιδιοκτήτης τσίρκου*
* Νίκος Τσούκας - *Θωμάς, υπηρέτης Αλέκου*
* Πέτρος Λοχαΐτης - *χορευτής τανγκό*
* Βασίλης Ανδρεόπουλος - *Βενιέρης, πατέρας Αλέκου*
* Νίτσα Μαρούδα - *Νατάσα, μέλος τσίρκου*
* Μέλπω Ζαρόκωστα - *λαίδη Γουόρεν*
* Τζένη Ζαχαροπούλου - *Άννα, φίλη Χριστίνας*

## Παραγωγή

Είναι η πρώτη ταινία που τα γυρίσματα της οποίας πραγματοποιήθηκαν στο καινούργιο στούντιο της Φίνος Φιλμ στα Σπάτα.  

Το μωρό που παίρνει μέρος στη σκηνή του τσίρκου είναι ο γιος της πρωταγωνίστριας, Γιάννης Παπαμιχαήλ. 

Πηγή έμπνευσης για την ταινία αποτέλεσε το ομότιτλο μιούζικαλ, το οποίο μεταφέρθηκε στον κινηματογράφο σε σκηνοθεσία Γουίλιαμ Γουάιλερ με πρωταγωνίστρια την Μπάρμπρα Στρέιζαντ. 

Στο σάουντρακ της ταινίας, με μουσική του Δήμου Μούτση, περιέχεται το γνωστό τραγούδι "Αυτά τα χέρια" που ερμηνεύει ο Μανώλης Μητσιάς. 

## Κυκλοφορία

Με 549.614 εισιτήρια, ήρθε στη 2η θέση ανάμεσα σε 87 ελληνικές ταινίες της σαιζόν.  Κυκλοφόρησε και σε μορφή DVD στις 4 Μαΐου 2010.

## Παραπομπές


## Εξατερικές πηγές
*Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, 2000, σελ.177.
**[http://finosfilm.com/movies/view/141 Ένα αστείο κορίτσι]* στη Φίνος Φιλμ

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1970
Κατηγορία:Ταινίες παραγωγής Φίνος Φιλμ
Κατηγορία:Ελληνικές κωμικές ταινίες
Κατηγορία:Ταινίες σε σενάριο Λάκη Μιχαηλίδη
Κατηγορία:Ταινίες γυρισμένες στην Ελλάδα
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Τάκη Βουγιουκλάκη
Γεώργιος Κατσιμπίρης

Ο  **Γεώργιος Κατσιμπίρης** ήταν Έλληνας δικηγόρος και πολιτικός από την Αχαία.

Γεννήθηκε στο Αίγιο σπούδασε νομικά κι άσκησε την δικηγορία στην Πάτρα.  Ήταν γιος του Ιωάννη Κατσιμπίρη και απόγονος των ηρώων του '21 Πετμεζαίων και Στριφτόμπολα.  

Είχε εκλεγεί βουλευτής Αχαιοήλιδος, στην Επαρχία Αιγιαλείας, στις εκλογές του Νοεμβρίου 1910 με 14382 ψήφους, ήταν υποψήφιος και  στις εκλογές του 1926 χωρίς να εκλεγεί.

Γιοί του ήταν ο Αλέξιος, ο Ιωάννης και ο Κωνσταντίνος. Και τα τρία του παιδιά είχαν έντονη αντιστασιακή δράση. Εκτελέστηκαν από τους Γερμανούς και το μετεμφυλιακό κράτος.

## Παραπομπές


Κατηγορία:Βουλευτές Αχαΐας-Ήλιδος
Lazy

Το **Lazy** είναι τραγούδι του χαρντ ροκ συγκροτήματος Deep Purple, το έκτο κομμάτι του δίσκου "*[[Machine Head (άλμπουμ)|Machine Head]]*", ο οποίος κυκλοφόρησε τον Απρίλιο του 1972 από την Purple Records. Τον Ιούλιο του 1972 κυκλοφόρησε σε μορφή 7" βινυλίου το σινγκλ "*[[Highway Star]]*" με το "*Lazy*" στη δεύτερη πλευρά, στην Ιαπωνία, τη Γαλλία και τις Ηνωμένες Πολιτείες, γνωρίζοντας επιτυχία στις πρώτες δύο χώρες.

## Σύνθεση
Το κομμάτι ξεκινάει με σόλο πλήκτρων από τον Τζον Λορντ, ακολουθούμενο από το κιθαριστικό ριφ του Ρίτσι Μπλάκμορ. Ο τραγουδιστής Ίαν Γκίλαν, παίζει φυσαρμόνικα, ενώ γενικότερα, το τραγούδι έχει βάση στη μουσική μπλουζ. Η διάρκεια του κομματιού είναι στα 7 λεπτά και 23 δευτερόλεπτα, ενώ στις ζωντανές εμφανίσεις του συγκροτήματος υπερέβαινε τα δέκα λεπτά.

## Ζωντανές εκτελέσεις
Το "*Lazy*" αποτέλεσε μέρος του set list των ζωντανών εμφανίσεων των Deep Purple. Η διάρκεια του κομματιού κατά τη δεκαετία του '70, ξεπερνούσε τα δέκα λεπτά, αλλά μετά την επανένωση του συγκροτήματος, το 1984, οι Deep Purple έπαιζαν το κομμάτι χωρίς το εισαγωγικό σόλο πλήκτρων και με μία στροφή λιγότερη, με αποτέλεσμα το τραγούδι να διαρκεί λιγότερο από πέντε λεπτά. Μετά την προσθήκη του Στηβ Μορς, το 1994, οι ζωντανές εκτελέσεις του "*Lazy*" επανήλθαν σε διάρκεια, στο επίπεδο αυτών της δεκαετίας του '70. Ζωντανά ηχογραφημένοι δίσκοι οι οποίοι περιέχουν εκτελέσεις του "*Lazy*", είναι οι εξής:

## Κατατάξεις
* *Guitar World* - The 100 Greatest Guitar Solos: **# 74**
* Digital Dream Door, "100 Greatest Rock Guitar Solos": # **25**
* Digital Dream Door, *100 Greatest Keyboard and Piano Performances* - **# 4**

## Τα μέλη των Deep Purple
Το "*Lazy*" ηχογραφήθηκε από τη δεύτερη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* Machine Head 25th Anniversary CD Booklet *1997 EMI Records*
* The Complete Deep Purple, Michael Heatley, *Reynolds & Hearn*, 2005
* Ian Gillan: The Autobiography of "Deep Purple's" Lead Singer, *Blake Publishing*, 1998

## Εξωτερικοί σύνδεσμοι
* Στίχοι Lazy
* Guitar tabs 1
* Guitar tabs 2 
*  Guitar tabs 3
* Bass tabs 1
* Bass tabs 2
* Organ tabs
* Drums tabs

Κατηγορία:Τραγούδια των Deep Purple
Κατηγορία:Τραγούδια του 1972
Βίβλος γενέσεως Ιησού Χριστού

Με τη φράση **Βίβλος γενέσεως Ιησού Χριστού...** αρχίζει την εξιστόρηση της επίγειας παρουσίας του Ιησού Χριστού το πρώτο από τα τέσσερα ευαγγέλια, το Κατά Ματθαίον Ευαγγέλιον, συγγραφέας του οποίου είναι ο Απόστολος και Ευαγγελιστής Ματθαίος.

Η Βίβλος γενέσεως Ιησού Χριστού αποτελεί ένα γενεαλογικό κατάλογο προγόνων που ξεκινάει από τον Αβραάμ, φθάνει στον βασιλέα Δαβίδ απ΄ όπου και καταλήγει στον μνήστορα Ιωσήφ, κατά την μόνιμη φράση "*ο μεν εγέννησε τον δε*" (κατά την έννοια ο άνδρας γεννά και η γυναίκα τίκτει). Έτσι αναφέρονται τα ονόματα:
* Αβραάμ, Ισαάκ, Ιακώβ, Ιούδας, Φαρές, Εσρώμ, Αράμ, Αμιναδάβ, Ναασσών, Σαλμών, Βοόζ, Ωβήδ, Ιεσσαί, Δαβίδ
* Σολομών, Ροβοάμ, Αβιά, Ασά, Ιωσαφάτ, Ιωράμ, Οζίας, Ιωθάμ, Άχαζ, Εζεκίας, Μανασσής, Αμών, Ιωσίας, [Ιωακείμ]
* Ιεχονίας, Σαλαθιήλ, Ζοροβάβελ, Αβιούδ, Ελιακείμ, Αζώρ, Σαδώκ, Αχείμ, Ελιούδ, Ελεάζαρ, Ματθάν, Ιακώβ και Ιωσήφ τον μνήστορα της Παναγίας, καταλήγοντας, από την οποία γεννήθηκε ο Ιησούς, ο λεγόμενος Χριστός.

Επί της παραπάνω γενεαλογίας αναφέρεται ότι: από Αβραάμ μέχρι βασιλέως Δαβίδ ήταν 14 γενεές, από Σολομώντος έως Ιωακείμ πάλι 14 γενεές και από της μετοικεσίας της Βαβυλώνος επί Ιεχονία έως Ιησού Χριστού ακόμη 14 γενεές (*...γενεαί δεκατέσσαρες.*, Ματθ. 1:17).

Όλα τα πρόσωπα που αναφέρονται στη Βίβλο γενέσεως Ιησού Χριστού έχουν ανακηρυχθεί από την Ορθόδοξη Εκκλησία άγιοι, η μνήμη των οποίων εορτάζεται συλλογικά την Κυριακή των Προπατόρων, πριν από τα Χριστούγεννα.

## Δείτε επίσης
* Γενεαλογία του Ιησού

## Πηγές
* Ευαγγέλιο κατά Ματθαίον. Κεφ. 1:1-17

Κατηγορία:Ιησούς Χριστός
Κατηγορία:Καινή Διαθήκη
Κατηγορία:Παλαιά Διαθήκη
Κατηγορία:Ευαγγέλιο κατά Ματθαίον
Σλιμ Γκάγιαρντ

Ο **Bulee "Slim" Gaillard** (4 Ιανουαρίου, 1916 &ndash; 26 Φεβρουαρίου, 1991) ήταν ένας Αμερικανός τραγουδιστής της τζαζ, συνθέτης τραγουδιών, πιανίστας, και κιθαρίστας, αξιοσημείωτος στους βοκαλισμούς  και το παιχνίδι των λέξεων σε μια γλώσσα που αποκαλούσε «Vout». (Εκτός από το γεγονός ότι ο μιλούσε 8 άλλες γλώσσες, ο Γκάγιαρντ έγραψε ένα λεξικό για τη δική του τεχνητή γλώσσα).

## Πρώτα χρόνια
Εκτός από την ημερομηνία γέννησης του Γκάγιαρντ, η γενεαλογική του γραμμή και ο τόπος της γέννησης του αμφισβητούνται. Μια πηγή αναφέρει ότι γεννήθηκε στη Σάντα Κλάρα της Κούβας από πατέρα Έλληνα και Αφρο-Κουβανή μητέρα ενώ σύμφωνα με μια άλλη γεννήθηκε στην Πενσακόλα της Φλόριντα από Γερμανό πατέρα και Αφρο-Αμερικανή μητέρα. Προσθέτοντας μεγαλύτερη σύγχυση, η απογραφή των ΗΠΑ του 1920 απαριθμεί ένα παιδί 19 μηνών ονόματι  «Beuler Gillard» στην Πενσακόλα της Φλόριντα, που γεννήθηκε όμως στην Αλαμπάμα. Μεγάλωσε στο Ντιτρόιτ και μετακόμισε στη Νέα Υόρκη τη δεκαετία του 1930.

Σύμφωνα με τις αναγγελίες θανάτων σε μεγάλες εφημερίδες, η παιδική ηλικία του Γκάγιαρντ στην Κούβα πέρασε στη συγκομιδή ζαχαροκάλαμων και μπανάνας, όσο και να πηγαίνει περιστασιακά στη θάλασσα με τον πατέρα του. Εντούτοις, στην ηλικία των 12, συνόδευσε τον πατέρα του σε ένα μεγάλο ταξίδι και αφέθηκε κατά λάθος στο νησί της Κρήτης. Μετά από ένα διάστημα δουλειάς στο νησί, έκανε τόπο διαμονής του το Ντιτρόιτ. Στην Αμερική, ο Γκάγιαρντ εργάστηκε ως  σφαγέας, εκπαιδεύτηκε ως εργολάβος κηδειών και είχε απασχοληθεί επίσης στη  Ford Motor Company.

## Καριέρα
Ο Γκάγιαρντ για πρώτη φορά αναδείχθηκε ως σπουδαίος μουσικός στα τέλη της δεκαετίας του 1930 ως μέλος των Slim & Slam, μια δράση τζαζ μουσικών καινοτομιών που σχημάτισε με τον μπασίστα Σλαμ Στιούαρτ (Slam Stewart). Στις επιτυχίες τους περιλαμβάνονται το «Flat Foot Floogie (with a Floy Floy)», «Cement Mixer (Putti Putti)» και το hipster anthem, «The Groove Juice Special (Opera in Vout)». Το ντουέτο έπαιξε στην ταινία του 1941 *[[Hellzapoppin' (ταινία)|Hellzapoppin']]*.

## Παραπομπές


## Εξωτερικοί σύνδεσμοι

*Official Slim Gaillard Facebook Page
*Slim Gaillard at ubuweb
* 

Κατηγορία:Τζαζ μουσικοί
Κατηγορία:Αμερικανοί τραγουδιστές
Κατηγορία:Αμερικανοί πιανίστες
Κατηγορία:Αμερικανοί κιθαρίστες
Εκλογές της Γερουσίας των Ηνωμένων Πολιτειών 2000 στο Νέο Μεξικό

Η **εκλογή της Γερουσίας των Ηνωμένων Πολιτειών στο Νέο Μεξικό το 2000** έλαβε χώρα στις 7 Νοεμβρίου 2000. Ο κάτοχος Δημοκρατικός Γερουσιαστής των ΗΠΑ Τζεφ Μπίνγκαμαν επανεκλέχθηκε για μια τέταρτη θητεία.

## Δημοκρατικός προκριματικός
### Υποψήφιοι
*Τζεφ Μπίνγκαμαν, εν ενεργεία Γερουσιαστής των ΗΠΑ

### Αποτελέσματα

## Ρεπουμπλικανικός προκριματικός
### Υποψήφιοι
*Μπιλ Ρέντμοντ, πρώην μέλος του Κογκρέσου των ΗΠΑ
*Στιβ Πιρς, Πολιτειακός Αντιπρόσωπος
*Ουίλλιαμ Ντέιβις, πρώην Πολιτειακός Γερουσιαστής

### Αποτελέσματα

## Γενική εκλογή
### Υποψήφιοι
*Τζεφ Μπίνγκαμαν (Δ), εν ενεργεία Γερουσιαστής των Η.Π.Α.
*Μπιλ Ρέντμοντ (Ρ), πρώην μέλος του Κογκρέσου των Η.Π.Α.

### Αποτελέσματα

## Αναφορές


Νεο Μεξικο
Γερουσια 2000
Εμιράτο

Το **Εμιράτο** () είναι περιοχή που κυβερνάται από ένα δυναστικό μουσουλμάνο μονάρχη που αποκαλείται εμίρης. Επίσης σημαίνει ηγεμονία-πριγκηπάτο.

## Ως μοναρχίες
Τα Ηνωμένα Αραβικά Εμιράτα είναι ένα ομοσπονδιακό κράτος που αποτελείται από 7 ομόσπονδα εμιράτα, κάθε ένα διοικούμενο από έναν κληρονομικό εμίρη, με τα επτά αυτά να σχηματίζουν το εκλεκτορικό σώμα που εκλέγει τον Πρόεδρο και Πρωθυπουργό της χώρας. Σήμερα τα περισσότερα εμιράτα είτε έχουν εξαφανιστεί από την ιστορία, είτε έχουν ενσωματωθεί σε μεγαλύτερα σύγχρονα κράτη ή αλλάξει τη μορφή διακυβέρνησής τους, για παράδειγμα σε βασίλειο ή σουλτανάτο.

## Ως επαρχίες
Περαιτέρω, στα αραβικά ο όρος μπορεί να γενικευθεί ώστε να σημαίνει κάθε επαρχία σε μια χώρα, που κυβερνάται από ένα μέλος της άρχουσας τάξης, κυρίως μέλος (συνήθως αποκαλούμενο «εμίρης») της βασιλικής οικογένειας, όπως στις περιφέρειες-τοπικές κυβερνήσεις της Σαουδικής Αραβίας.

## Εξωτερικοί σύνδεσμοι
* 
* 

Κατηγορία:Μοναρχία
Κατηγορία:Είδη διοικητικών διαιρέσεων
Κατηγορία:Ισλαμικά κράτη ανά είδος
Ιόνιτς

**Ιόνιτς**, (Ионыч) είναι ο τίτλος ενός διηγήματος του Άντον Τσέχωφ, γραμμένο το 1898. Η πρώτη του μετάφραση στα ελληνικά έγινε από τον Βασίλη Ντινόπουλο, το 1990.

## Υπόθεση
Το διήγημα εξελίσσεται στη τσαρική Ρωσία, στα τέλη του 19ου αιώνα.

Ο Ντμίτρι Ιόνιτς, γιατρός σε μια ρωσική επαρχία, φιλοξενείται από την οικογένεια Τουρκίν, τα μέλη της οποίας θεωρούνται τα πιο μορφωμένα και ταλαντούχα άτομα της περιοχής. Με την επίσκεψή του στο σπίτι των Τουρκίν, ο Ιόνιτς έχει την ευκαιρία να απολαύσει την τέχνη σε όλο το μεγαλείο της μετριότητας και της κενότητας της και να βιώσει από πρώτο χέρι την υποκριτική στάση της μεγαλοαστικής τάξης απέναντι στην αξία της. Η οικογένεια επιθυμεί να επιδείξει την κοινωνική της υπόσταση, υπηρετώντας τις συμβάσεις της αριστοκρατίας της εποχής, υπό την επίφαση της τέχνης. Ο Ιόνιτς φεύγει εντυπωσιασμένος από τους Τουρκίν, όχι λόγω του καλλιτεχνικού θεάματος, αλλα εξαιτίας της ομορφιάς της δεκαοκτάχρονης κόρης , Αικατερίνα Ιβάνοβνα. Στο εξής, ο πρωταγωνιστής επισκέπτεται συχνά την οικογένεια, για να δει την κοπέλα, με αφορμή ένα ιατρικό πρόβλημα της μητέρας της (Βέρα Ιωσήφοβνα). Έπειτα από μια ερωτική εξομολόγησή του στο δεκαοκτάχρονο κορίτσι και αφού γίνει αντικείμενο εκμετάλλευσης του νεανικού ενθουσιασμού, της τσαχπινιάς της μικρής, αποφασίζει να της κάνει πρόταση γάμου. Η Αικατερίνα αρνείται την πρόταση, προβάλλοντας τις καλλιτεχνικές τις φιλοδοξίες ως αποτρεπτικό παράγοντα.

Ύστερα από αυτήν την εξέλιξη, ο Ιόνιτς προσγειώνεται βίαια στην καθημερινότητα, στους ανιαρούς ρυθμούς της ρουτίνας του, η οποία μοιάζει δέκα φορές πιο πληκτική μετά την επαφή του με τη νεανική ελευθερία που του προσέφερε η ερωτική του εμπειρία.
Με το πέρασμα των χρόνων και αφού η επαφή των δύο κεντρικών προσώπων είχε πια περιοριστεί στο ελάχιστο, ο Ιόνιτς πηγαίνει για μία τελευταία φορά στους Τουρκίν και έρχεται για τελευταία φορά σε επαφή με την Αικατερίνα Ιωσήφοβνα, η οποία δείχνει διαθέσεις ευγνωμοσύνης για την πρώιμη αγάπη του πρωταγωνιστή. Το πλαίσιο του χώρου και η οπτική επαφή μεταφέρουν τον Ιόνιτς στο χρονότοπο της πρώτης συνάντησης με το δεκαοκτάχρονο τότε κορίτσι. Τα συναισθήματά του όμως  δεν είναι τα ίδια με εκείνα του παρελθόντος και αυτό δεν οφείλεται στα διαφορέτικα χαρακτηριστικά της κοπέλας.

Μετά τη βίαιη ρήξη του εγωισμού του με την απόρριψη της πρότασης γάμου έμαθε να επιβιώνει ελαχιστοποιώντας την έκθεσή του σε περιττά τραύματα, έμαθε να ζει με έναν πεζό ορθολογισμό, στις διατάξεις του οποίου, οποιαδήποτε συναισθηματική επιλογή θα αποτελούσε μεγάλο ρίσκο. Ο Ιόνιτς όμως δεν επιθυμούσε πλέον κάτι τέτοιο. Σταμάτησε να οραματίζεται το ιδεατό του έρωτα, όταν μυήθηκε στην ηθική των μικροαστών, όταν συμβιβάστηκε με αυτήν και αφού αποδέχτηκε τη νίκη της.

## Εξωτερικοί σύνδεσμοι
* Διαβάστε το διήγημα εδώ: http://www.ekebi.gr/magazines/flipbook/showissue.asp?file=157603&code=8234 , περιοδικό «Νέα Εστία»

Κατηγορία:Διηγήματα του Αντόν Τσέχωφ
Ρουβήν

Ο **Ρουβήν**, ή **Ρουβήμ**, ή **Ρουβίμ**, ή **Ρουμπίν**, ή **Ρούμπεν** είναι πρόσωπο της Βίβλου που αναφέρεται στην Παλαιά Διαθήκη.

Ο Ρουβήν ήταν ο μεγαλύτερος (πρωτότοκος) γιος του πατριάρχη Ιακώβ που απέκτησε από την Λεία, κόρη του Λάβαν και γενάρχης μιας από τις Δώδεκα φυλές του Ισραήλ της ομώνυμης Φυλής Ρουβήν. Όταν γεννήθηκε ο Ρουβήν, η μητέρα του Λεία μέσα στη χαρά της για την απόκτηση γιου αναφώνησε "ρου-μπεν" (= Ιδού γιος), [μου μ΄ αξίωσε ο Θεός] απ΄ όπου και ετυμολογείται το όνομά του.
Στο βιβλίο της Γενέσεως ο Ρουβήν παρουσιάζεται ως άνθρωπος φλογερός, συμπαθητικός και γενναιόφρων. Όταν τα αδέλφια του πούλησαν τον αδελφό τους Ιωσήφ σε εμπόρους Ισμαηλίτες και Μαδιανίτες για να καταλήξει στην Αίγυπτο, ο Ρουβήν φέρεται να έλειπε σε κοπάδια ζώων που βοσκούσε, χωρίς να μπορέσει ν΄ αποτρέψει την πώληση. Παρά ταύτα και παρότι ήταν πρωτότοκος απώλεσε το δικαίωμα των πρωτοτοκίων στη κυβέρνηση της φυλής και αυτό για την ασέβειά του στη "κοίτη του πατρός" του. 

Ο Ρουβήν διαμένοντας μαζί με την οικογένεια του πατέρα του συνευρέθη με την υπηρέτρια της θείας του Ραχήλ, την Βαλλά με την οποία συνευρέθη αργότερα και ο πατέρας του. Από τη σχέση αυτή του Ρουβήν με την Βαλλά απέκτησε τέσσερις γιους. Κατά μία άποψη είχε προηγηθεί η συνεύρεση του Ιακώβ με την Βαλλά με την οποία απέκτησε δυο γιους τους Δαν και Νεφθαλί, ετεροθαλή αδέλφια του Ρουβήν που κατά τις ραβινικές ερμηνείες θεωρήθηκε αιμομιξία.  
Κατ΄ άλλη όμως εκδοχή σύμφωνα με την Λεία, είχε προηγηθεί η συνεύρεση του Ρουβήν όπου μετά το θάνατο της Ραχήλ ο Ιακώβ συνευρέθη με την Βαλλά (ήδη σύζυγο του Ρουβήν) με σκοπό να εξαναγκάσει τον Ρουβήν σε εξορία όπου και πράγματι ακολούθησε. Μπορεί όμως όλη αυτή η ιστορία να φερόταν ως δικαιολογία για την απώλεια των πρωτοτοκίων, δηλαδή της κληρονομικής κυβέρνησης της όλης οικογένειας, που πέρασε στον τέταρτο γιο του Ιακώβ τον Ιούδα, ενώ η ιερατική ηγεσία (και νομοδιδασκαλία) στον Λευί. 

Ο Ρουβήν φέρεται να έζησε 125 χρόνια. Γιοι του Ρουβήν εκ της Βαλλάς ήταν οι Ενώχ, Φαλλούς, Ασρών καὶ Χαρμί, οι οποίοι ήταν ταυτόχρονα αδέλφια και ανηψιοί των αδελφών του Ρουβήν, Δαν και Νεφθαλί. Ο Ρουβήν τιμάται από την Ορθόδοξη Εκκλησία την Κυριακή των Προπατόρων, πριν από τα Χριστούγεννα

## Δείτε επίσης
* Φυλή Ρουβήν

## Παραπομπές


## Πηγές
* Γέννεση κθ΄(29):32, λ΄(30):14, λε΄(35):22, λζ΄(37):21, 29, 42, μβ΄(42):22, 37, μστ΄(46):9, μθ΄(49):3)
* Μεγάλη Ελληνική Εγκυκλοπαίδεια τομ.ΚΑ΄, σελ.240-241.
* Εγκυκλοπαίδεια Πάπυρος Larousse Britannica τομ.52ος, σελ.256.
* David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.146, 668.

## Εξωτερικοί σύνδεσμοι
* Ρουβήν - Καθημερινά ιστοσελίδα Μελέτης Αγίας Γραφής

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Captain Beyond

Οι **Captain Beyond** ήταν ροκ συγκρότημα, το οποίο σχηματίστηκε στο Λος Άντζελες των Ηνωμένων Πολιτειών, το 1971.

## Βιογραφία
Η πρώτη σύνθεση του συγκροτήματος περιελάμβανε τον πρώην τραγουδιστή των Deep Purple, Ροντ Έβανς στα φωνητικά, τον κιθαρίστα Λάρι Ράινχαρτ και τον μπασίστα Λι Ντόρμαν από τους Iron Butterfly, τον πρώην ντράμερ του Τζόνι Γουίντερ, Μπόμπι Κάλντγουελ και τον κιμπορντίστα Λιούι Γκολντ, ο οποίος αποχώρησε λίγο πριν τις ηχογραφήσεις για το πρώτο τους άλμπουμ.
Τον Ιούλιο του 1972, κυκλοφόρησε ο πρώτος δίσκος του συγκροτήματος, με την ονομασία "*[[Captain Beyond (άλμπουμ)|Captain Beyond]]*". Μετά την πρώτη περιοδεία του συγκροτήματος, ο Κάλντγουελ αποχώρησε, για να αντικατασταθεί αρχικά, από τον Μπράιαν Γκλάσκοκ και λίγο αργότερα από τον Μάρτι Ροντρίγκεζ, ενώ το 1973, προσέλαβαν τον κιμπορντίστα Ρης Γουάινανς. Εκείνη τη χρονιά, κυκλοφόρησε το δεύτερο τους άλμπουμ, με τίτλο "*[[Sufficiently Breathless]]*", ο μοναδικός δίσκος του συγκροτήματος ο οποίος ανέβηκε στο Billboard Hot-100. Παρ' όλα αυτά, διαμάχες ανάμεσα στα μέλη του συγκροτήματος, οδήγησαν τον Ροντ Έβανς σε αποχώρηση, για να επανέλθει μερικούς μήνες αργότερα, για μία αμερικανική περιοδεία, πριν το συγκρότημα διαλυθεί οριστικά.
Το 1976, ο Ντόρμαν, ο Ράινχαρτ και ο Κάλντγουελ αποφάσισαν να επανενώσουν τους Captain Beyond, με τον Γουίλι Ντάφερν στα φωνητικά. Την επόμενη χρονιά, κυκλοφόρησαν το δίσκο "*[[Dawn Explosion]]*" μέσω της εταιρείας Warner, αλλά διαλύθηκαν και πάλι, λίγους μήνες αργότερα.
Το 1998, ο Ράινχαρτ και ο Κάλντγουελ αποφάσισαν να ξανασχηματίσουν τους Captain Beyond, με τον Τζίμι Ιντέρβαλ στα φωνητικά, τον Τζεφ Αρταμπάσι στο μπάσο και τον Νταν Φράι στα πλήκτρα. Το 2000, κυκλοφόρησαν το EP σινγκλ "*Night Train Calling*", το οποίο περιείχε τέσσερα καινούρια τραγούδια. Το 2002, κυκλοφόρησε ό μοναδικός ζωντανά ηχογραφημένος δίσκος του συγκροτήματος, το "*[[Far Beyond a Distant Sun - Live in Arlington Texas]]*", το οποίο είχε ηχογραφηθεί το 1973, κατά την περιοδεία για την προώθηση του "*[[Sufficiently Breathless]]*". Το 2003, ο Λάρι Ράινχαρτ διαγνώστηκε με καρκίνο και αποφάσισαν να διαλύσουν το συγκρότημα για άλλη μια φορά. Ο Ράινχαρτ απεβίωσε στις 2 Ιανουαρίου 2012, ενώ ο πρώην μπασίστας των Captain Beyond, Λι Ντόρμαν στις 21 Δεκεμβρίου 2012.

## Δισκογραφία

## Πηγές

* Allmusic http://www.allmusic.com/artist/captain-beyond-mn0000944933
* Music Might https://web.archive.org/web/20130323114224/http://www.musicmight.com/artist/usa/los+angeles/captain+beyond
* Θέσεις τσαρτ των Captain Beyond http://www.allmusic.com/artist/captain-beyond-mn0000944933/awards
* www.deep-purple.net http://www.deep-purple.net/tree/captain-beyond.htm

Κατηγορία:Progressive rock συγκροτήματα από Καλιφόρνια
Φίλιππος Κοντογούρης

Ο **Φίλιππος Κοντογούρης** ήταν Έλληνας διπλωμάτης, εργαζόταν στο προξενείο της Ελλάδος στο Μοναστήρι κατά την διάρκεια του Μακεδονικού αγώνα με μεγάλη προσφορά σε αυτόν.

## Βιογραφικά στοιχεία
Ήταν γιος του Αριστομένη Κοντογούρη και της Βικτωρίας το γένος Σισίνη, αδελφός του ήταν ο Νικόλαος. Γεννήθηκε στην Πάτρα, όπου τελείωσε το Β' Γυμνάσιο Πατρών το 1891 σπούδασε νομικά κι ακολούθησε τον διπλωματικό κλάδο. 

Ήταν αρχικά υπάλληλος του Ελληνικού προξενείου στο Μοναστήρι, αναφέρεται έπειτα ως πρόξενος εκεί και τέλος διορίσθηκε υποπρόξενος στην Θεσσαλονίκη, που ανήκε τοτε στην Οθωμανική Αυτοκρατορία. Μετά την απελευθέρωση της Θεσσαλονίκης παρέμεινε εκεί, άσκησε την δικηγορία κι αναφέρεται ότι ήταν στο συμβούλιο του Ελληνικού ερυθρού σταυρού στην πόλη και μέλος της επιτροπής επικουρίας και περίθαλψης Καυκασίων προσφύγων.
 
## Τιμητική διάκριση
Το 1922, με Βασιλικό διάταγμα, παρασημοφορήθηκε με τον *"Σταυρό των Ταξιαρχών Β΄ του τάγματος Γεωργίου Α΄"*.

## Παραπομπές


Κατηγορία:Έλληνες διπλωμάτες
Κατηγορία:Έλληνες δικηγόροι του 19ου αιώνα
Φιλιππος
Κατηγορία:Μακεδονομάχοι
Κ
Κατηγορία:Έλληνες δικηγόροι του 20ού αιώνα
Λογγά (αποσαφήνιση)

Με την ονομασία **Λογγά** μπορεί να αναφέρονται:

## Οικισμοί
* Λογγά Καρδίτσας, οικισμός του δήμου Λίμνης Πλαστήρα της περιφερειακής ενότητας Καρδίτσας.
* Λογγά Μεσσηνίας, οικισμός του δήμου Μεσσήνης της περιφερειακής ενότητας Μεσσηνίας.
* Λογγά Τρικάλων, οικισμός του δήμου Καλαμπάκας της περιφερειακής ενότητας Τρικάλων.

## Διάφορα
* Κάστρο του Λογγά, μεσαιωνικό οχυρό της περιφερειακής ενότητας Καστοριάς.
* Φράγμα Λογγά, φράγμα στην περιφερειακή ενότητα Τρικάλων.

Κατηγορία:Αποσαφηνίσεις ελληνικών τοπωνυμίων
2450 Ιωαννισιάνι

μικρογραφία|3D μοντέλο του αστεροειδούς 2450 Ιωαννισιάνι
Ο **Ιωαννισιάνι (Ioannisiani)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1978 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του αρμενικής καταγωγής Σοβιετικού μηχανικού Μπαγκράτ Κ. Ιωαννισιάνι (Баграт Константинович Иоаннисиани, 1911-1985), κατασκευαστή αστρονομικών οργάνων.

## Φυσικά χαρακτηριστικά
Η μέση διάμετρος του Ιωαννισιάνι εκτιμάται σε 29,3 χιλιόμετρα, ενώ το γεωμετρικό άλβεδό του είναι 0,062 ± 0,018.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ιωαννισιανι